แอ๊ด เทวดา เจ้าพ่อหนังกลางแปลง ปิดตำนาน 71 ปี ชีวิตจริงยิ่งกว่าอิงนิยาย
แอ๊ด เทวดา เจ้าพ่อหนังกลางแปลง ปิดตำนาน 71 ปี ชีวิตจริงยิ่งกว่าอิงนิยาย จากตำรวจพลร่ม กลายเป็นเจ้าพ่อฉายหนังกลางแปลง ต้องไปติดตะรางตกเป็นผู้ต้องหา คดีร่วมฆ่าโดยเจตนา หัวหน้าข่าวภูมิภาคหนังสือพิมพ์ไทยรัฐ ,หนังกลางแปลง หรือที่เรียกกันติดปากว่า หนังขายยา เป็นสื่อรูปแบบหนึ่งที่สร้างความบันเทิงให้กับสังคมไทยมาอย่างยาวนาน โดยเฉพาะชาวบ้านร้านตลาด และชาวชนบทที่อยู่ห่างไกลความเจริญ ในทุกวันนี้หนังขายยากลายเป็นความทรงจำที่ดีของใครหลาย ๆ คน และ แอ๊ด เทวดา กลายเป็นหนึ่งชื่อที่ถูกจดจำในฐานะ ตำนานเจ้าพ่อหนังกลางแปลง ผู้โด่งดังในแวดวงหนังจอยักษ์ ที่ตั้งฉายอยู่กลางทุ่งนาและเรือกสวนผลไม้,นายวัชรพล ลิมปะพันธุ์ เดิมชื่อ คำรณ หน่ายจันทร์ หรือ อรรถพล ลิมปะพันธุ์ มีชื่อเล่นว่า แอ๊ด เกิดเมื่อวันที่ 4 เมษายน 2490 ที่อำเภอชุมแสง จังหวัดนครสวรรค์ ช่วงหนึ่งของชีวิตเคยรับราชการเป็นตำรวจพลร่ม ค่ายนเรศวร หัวหิน และเป็นผู้ผ่านการฝึกหลักสูตรการก่อวินาศกรรม จากโอกินาว่า ประเทศญี่ปุ่น อีกทั้งยังเป็นตชด.เจนศึก ผ่านการรบมาหลายสมรภูมิ ทั้งเวียดนาม ลาว และกัมพูชา,สำหรับฉายา แอ๊ด เทวดา เป็นฉายาที่ตนตั้งขึ้นเอง ขณะยังเป็นตำรวจพลร่ม เนื่องจากตนได้ไปมีเรื่องกับผู้บังคับบัญชา จนเป็นเหตุให้ต้องเตะฝุ่นตกงานไปช่วงระยะเวลาหนึ่ง ภายหลังได้ลงมาจับธุรกิจส่วนตัวจนกระทั่งเติบโตขึ้นมาเรื่อย ๆ และได้สมรสกับ นางจินตนา ศรีรอด (ลิมปะพันธุ์) หรือ ป้าเม้า มีบุตร-ธิดา รวมกัน 2 คน ซึ่งปัจจุบันอายุ 66 ปี,แอ๊ด เทวดา ถือเป็นผู้บุกเบิกวงการหนังกลางแปลงไทย ซึ่งได้ริเริ่มฉายหนังจอยักษ์โค้งเรดาร์ หรือจอผ่าโลก มีชื่อเสียงและเป็นที่ยอมรับในหมู่มหาชนให้เป็น ตำนานเจ้าพ่อหนังกลางแปลง ของประเทศไทย ซึ่ง จอโค้งเรดาร์ ในตำนานนั้น มีขนาดความกว้างถึง 42 เมตร และมีความสูงประมาณ 18 เมตร นั่งร้านที่ต้องต่อขึ้นไปสูงถึง 13 ชั้น พื้นที่ของจอมีขนาดเกือบ 800 ตารางเมตร ซึ่งหากเทียบกับ จอโรงหนังในยุคปัจจุบัน อย่างจอฉายภาพยนตร์ IMAX ในห้างสรรพสินค้าสยามพารากอนแล้ว จอหนังของ แอ๊ด เทวดา กินขาดเพราะมีขนาดใหญ่กว่าถึง 2 เท่า ระบบแสงสว่างกว่า 10,000 โวลต์,หากมีการขนย้ายอุปกรณ์ในแต่ละครั้ง ต้องใช้รถบรรทุก 10 กว่า 20 คัน กลายเป็นคาราวานหนังกลางแปลงกันทีเดียว นอกจากนั้น เอกลักษณ์ อีกอย่างที่เป็นที่จดจำของคนดูคือ ทีมงานหัวเกรียนทุกคน และการฉายหนังแต่ละครั้งจะมีสปอนเซอร์ยักษ์ใหญ่ให้การสนับสนุน เช่น บริษัท ไทยน้ำทิพย์ จำกัด และบริษัท ลีเวอร์ บราเธอร์ส (ประเทศไทย) จำกัด นอกจากนี้แล้วยังมีหนังอีกรูปแบบหนึ่งคือ จอบรอนซ์สะท้อนแสงจอแรกของโลก นับเป็นคำโฆษณาซึ่งจะได้ยินตามสถานีวิทยุจนติดหู นับว่าทันสมัยมากในยุคนั้น,แม้จะประสบความสำเร็จบนเส้นทางบันเทิงในวงการ หนังขายยา แต่เส้นทางชีวิตของ แอ๊ด เทวดา ก็ต้องประสบกับมรสุมที่พัดโถมเข้ามา เมื่อต้องถูกผูกโซ่ตรวนเดินเข้าตะราง ขณะตกเป็นผู้ต้องหา คดีร่วมฆ่าโดยเจตนา คอลัมนิสต์ เหล็กเพชร (วิฑรู กวยะปาณิก) อดีตหัวหน้าข่าวภูมิภาค หนังสือพิมพ์ไทยรัฐ โดยราชาหนังขายยาติดคุกระหว่างดำเนินคดีนาน 1 ปี 10 เดือน ศาลจึงอนุญาตให้ประกันตัวชั่วคราว และเมื่อวันที่ 3 มีนาคม 2538 ศาลฎีกา จึงมีคำพิพากษายกฟ้อง โดยยืนตามศาลชั้นต้นและศาลอุทธรณ์,หลังพ้นมลทิน แอ๊ด เทวดา ประกาศ จะกลับมาโด่งดังอีกครั้ง ในปี 2540 โดยกลับมาจัดรายการวิทยุ ในนาม โลกสีขาว วิทยุเพื่อสังคม ถ่ายทอดผ่านดาวเทียมจากห้องส่งที่ตลาดโคกมะตูม ผ่านคลื่น เอ.เอ็ม.9 สถานี ครอบคลุมพื้นที่กว่า 50 จังหวัด เป็นผู้บริหารคลื่นวิทยุโลกสีขาว (จับมือ 3 ศิลปินแห่งชาติ ไวพจน์ เพชรสุพรรณ, ชาย เมืองสิงห์ และชลธี ธารทอง ทำเพลง พลิกน้ำ คว่ำดิน มอบให้นายกฯ ทักษิณ และภายหลังได้จับธุรกิจเคมีเพื่อการเกษตร ที่จังหวัดพิษณุโลก,ล่าสุดเมื่อช่วงเช้าของวันที่ 23 กรกฎาคม 2561 นายวัชรพล ลิมปะพันธุ์ หรือ แอ๊ด เทวดา ได้สิ้นใจอย่างสงบ ณ บ้านพักเลขที่ 110/85 ถนนพระองค์ดำ ต.ในเมือง อ.เมือง จ.พิษณุโลก แพทย์ชันสูตรพบสาเหตุการเสียชีวิตเนื่องจากโรคประจำตัว ทำให้เกิดภาวะหัวใจวายเฉียบพลัน ปิดเรื่องราว ตำนานเจ้าพ่อหนังกลางแปลง สิริอายุ 71 ปี,สำหรับกำหนดพิธีฌาปนกิจ แอ๊ด เทวดา จะมีพิธีรดน้ำศพ ในเวลา 16.00 น. ของวันนี้ (23 กรกฎาคม 2561) บริเวณศาลา 5 วัดคูหาสวรรค์ ต.ในเมือง อ.เมือง จ.พิษณุโลก กำหนดพิธีสวดพระอภิธรรมศพรวม 5 คืน และจะมีพิธีฌาปนกิจ ในวันอาทิตย์ที่ 29 กรกฎาคม 2561 เวลา 16.00 น.
แอ๊ด เทวดา เจ้าพ่อหนังกลางแปลง ปิดตำนาน 71 ปี ชีวิตจริงยิ่งกว่าอิงนิยาย จากตำรวจพลร่ม กลายเป็นเจ้าพ่อฉายหนังกลางแปลง ต้องไปติดตะรางตกเป็นผู้ต้องหา คดีร่วมฆ่าโดยเจตนา ทั้งยังเคยเป็นหัวหน้า
แอ๊ด เทวดา,เสียชีวิต,หนังกลางแปลง,หัวใจวายเฉียบพลัน,ข่าวร้อน,ข่าวทั่วไป